“Мяне часьцяком пытаюцца пра 90-я гады, чым “тая” сцэна адрозьнівалася ад нашага часу. Дык вось, адназначна, у тыя часы былі самыя адвязныя і вясёлыя канцэрты! Пра адзін зь іх я вам зараз і распавяду. Увосені 1994 году гурт Evthanazia A.D. упершыню запрасілі выступіць у іншым горадзе, і быў гэта Бабруйск. Я яшчэ не зьяўляўся пастаянным удзельнікам калектыва, але дамовіўся папрацаваць з хлапцамі на сцэне ў ролі шоўмэна.